《月酌忽为微云所掩筦尔成篇》
明代·区怀年

野堂酾酒动星文，榆社秋阴怅未分。歌倚绿樽酣坠露，坐閒瑶瑟思停云。

关山万里征人梦，河汉三更唳鹤闻。十二玉窗寒不启，琅璈应撤紫宸君。

作者简介：区怀年，字叔永。高明人。大相仲子。明熹宗天启元年(一六二一)贡生，任太学考通判。明思宗崇祯九年（一六三六）入都候选，以内艰回籍，后授翰林院孔目。归卧云石，学赤松游，日以赓和撰述为事。著有《玄超堂藏稿》、《击筑吟》诸集。清光绪《高明县志》卷一三有传。